
A hulladékgazdálkodási közszolgáltatásról

Szuhogy Község Önkormányzat Képviselő-testületének
15/2014. (XI.28.) önkormányzati rendelete
A hulladékgazdálkodási közszolgáltatásról
Szuhogy Község Önkormányzatának Képviselő-testülete az Alaptörvény 32. cikk (2) bekezdésében, a hulladékról szóló 2012. évi CLXXXV. törvény 88. §-ának (4) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 19. pontjában meghatározott feladatkörében eljárva a következőket rendeli el:

I. Rész
Általános rendelkezések
1. A hulladékgazdálkodási közszolgáltatás célja és biztosítása
1. § (1) Szuhogy Község Önkormányzata (a továbbiakban: Önkormányzat) a község közigazgatási területén történő települési hulladék gyűjtésére, szállítására, illetve a közszolgáltatási szerződésben kijelölt hulladékkezelőben történő ártalommentes elhelyezésére, ártalmatlanítására és kezelésére (a továbbiakban: hulladékgazdálkodás) hulladékgazdálkodási közszolgáltatást szervez és tart fent.

(2) A közszolgáltatás célja a köztisztaság, a településbiztonság biztosítása, a közegészségügy, valamint az épített és természeti környezet védelme. A kötelező közszolgáltatásra vonatkozó rendelkezések célja a közszolgáltatás kiszámítható, folyamatos és biztonságos ellátása, a tevékenység ellenőrizhetősége.

2. § (1) A helyi hulladékgazdálkodási közszolgáltatást, mint kötelezően ellátandó önkormányzati feladatot az Önkormányzat az erre a célra létrejött társulás, a Sajó-Bódva Völgye és Környéke Hulladékkezelési Társulás - székhelye: 3700 Kazincbarcika, Eszperantó u. 2. – (a továbbiakban: Társulás) útján biztosítja.

(2) A hulladékgazdálkodással kapcsolatos közszolgáltatás teljes körű lebonyolítását 2014. október. 1. napjától a Társulás által alapított nonprofit társaság, a ZV Zöld Völgy Közszolgáltató Nonprofit Korlátolt Felelősségű Társaság - székhely és telephely: 3720 Sajókaza, külterület 082/15 - (a továbbiakban: Közszolgáltató) végzi a Társulással kötött közszolgáltatási szerződés szerint.

(3) A Közszolgáltató hulladékgazdálkodási közszolgáltatási tevékenységének ellátásához alvállalkozókat vehet igénybe.

3. § A rendeletben használt fogalmak értelmezésére a hulladékról szóló 2012. évi CLXXXV. törvény (a továbbiakban: Ht.) 2.§-ában foglalt rendelkezések alkalmazandók.

2. A rendelet hatálya
4. § (1) A rendeletet Szuhogy község közigazgatási területén történő hulladékgazdálkodási tevékenység ellátása során kell alkalmazni.

(2) A rendelet hatálya Szuhogy közigazgatási területén levő valamennyi ingatlan tulajdonosánál, tulajdonosi közösségénél, birtokosánál vagy használójánál (továbbiakban együtt: ingatlanhasználó), valamint a közigazgatási területen belül működő vállalkozásoknál, intézményeknél keletkező, a Ht.-ben meghatározott települési hulladékra, azok átvételére, szállítására, kezelésére, a települési hulladékkal kapcsolatos hulladékgazdálkodási közszolgáltatásra terjed ki.

5. § A hulladékgazdálkodási közszolgáltatás az alábbi tevékenységeket öleli fel:

a. a Közszolgáltató által rendszeresített – az ingatlanhasználó, a Közszolgáltató, vagy az

Önkormányzat tulajdonát képező és az ingatlanhasználó részére rendelkezésre bocsátott, vagy az Önkormányzattal történt megállapodás alapján közterületen elhelyezett – hulladékgyűjtő edényben, vagy hulladékgyűjtő zsákban elhelyezett települési hulladék közszolgáltató általi gyűjtése és hulladékgazdálkodási létesítménybe történő elszállítása,

a. az ingatlanhasználó által, a többi települési hulladéktól elkülönítetten gyűjtött vegyes hulladékának a Közszolgáltató általi gyűjtése és hulladékgazdálkodási létesítménybe történő elszállítása,

b. a természetes személy ingatlanhasználó által az ingatlanán keletkező nagy darabos és a lomtalanítás körébe vont lom hulladékának évente egyszeri Közszolgáltató általi gyűjtése és hulladékgazdálkodási létesítménybe történő elszállítása,

c. az elhagyott, illetve ellenőrizetlen körülmények között elhelyezett hulladék összegyűjtése, elszállítása és annak kezelése,

d. a Közszolgáltató által üzemeltetett hulladékgyűjtő pontokon, hulladékgyűjtő udvaron gyűjtött vagy átvételi helyen átvett hulladék összegyűjtése és elszállítása,

e. hulladékgazdálkodási létesítmények, eszközök és berendezések üzemeltetetése.

6. § Nem terjed ki a rendelet hatálya a veszélyes hulladékokra, valamint a települési folyékony hulladékra és a velük összefüggő tevékenységre.

3. A hulladékgazdálkodási közszolgáltatási szerződés
7. § A települési szilárd hulladékkal kapcsolatos helyi közszolgáltatás igénybevételéről szóló szerződést a hulladékról szóló 2012. évi CLXXXV. törvény 34.§ (5) bekezdésében és a közszolgáltató kiválasztásáról és a hulladékgazdálkodási közszolgáltatási szerződésről szóló 317/2013.(VIII.28.) Korm. rendelet 4.§-ában foglalt tartalommal kell megkötni.

4. A hulladékgazdálkodási közszolgáltatás igénybevételét megalapozó jogviszony létrejötte
8. § (1) A hulladékgazdálkodási közszolgáltatás igénybevételére vonatkozó szerződéses jogviszony kezdete az a nap, amikor az ingatlantulajdonos a hulladékgazdálkodási közszolgáltatás igénybevételére kötelezetté válik.

(2) Ha jogszabály, vagy jogerős bírósági, vagy hatósági határozat eltérően nem rendelkezik, az (1) bekezdés szerinti kezdő időpont:

a. tulajdonos esetében a tulajdonjog jogerős ingatlan-nyilvántartásba történő bejegyzésének napja;

b. birtokos esetében az ingatlan birtokbavételének napja;

c. vagyonkezelő esetében a vagyonkezelői szerződés szerinti birtokbavétel napja;

d. használó esetében az ingatlan tényleges használatának első napja.

II. Rész
A hulladékgazdálkodási közszolgáltatás ellátása és igénybevétele
1. A hulladékgazdálkodási közszolgáltatás ellátásának rendje
9. § A Közszolgáltató a települési szilárd hulladék begyűjtéséről heti rendszerességgel, az általa előre meghatározott és közzétett időpontokban gondoskodik.

10. § A közszolgáltatás keretében a Közszolgáltató

a.) heti egy alkalommal gondoskodik az ingatlanokon keletkező települési hulladék, valamint az általa üzemeltetett szelektív-hulladékgyűjtést szolgáló gyűjtőszigeteken (gyűjtőpontok) elhelyezett hulladék elszállításáról;

b.) évente 1 alkalommal háznál történő lomtalanítást végez.

11. §[1] (1) Az ingatlanhasználó a települési hulladék gyűjtésére, illetve a Közszolgáltató részére történő átadására a közszolgáltató szállító eszközéhez rendszeresített, a Közszolgáltató által biztosított 60 vagy 120 literes gyűjtőedényt, vagy az ingatlanhasználó tulajdonában lévő szabványos gyűjtőedényt, valamint a közszolgáltató vagy megbízottja által értékesített gyűjtőzsákot köteles használni

(2) 60 literes gyűjtőedény használatára azok a háztartások jogosultak, ahol az adott ingatlanban életvitelszerűen élő személyek száma a 2 főt nem haladja meg.

(3) A 60 literes gyűjtőedény igényléséhez a közszolgáltatóhoz benyújtandó igazolást a jegyző kérelemre akkor állítja ki, ha minden kétséget kizárólag bizonyítást nyer, hogy az érintett ingatlan megfelel a (2) bekezdésben foglaltaknak.

12. § Az ingatlanhasználót a Közszolgáltató a közszolgáltatásról, az elkülönített hulladékgyűjtéssel (szelektív, zöldhulladék-gyűjtés, lomtalanítás) kapcsolatos tudnivalókról – a szolgáltatás igénybe vételének rendjéről, módjáról, feltételeiről és időpontjáról – honlapján és a helyben szokásos módon tájékoztatja.

13. § Az ingatlantulajdonos az ingatlanán keletkező szilárd hulladék elhelyezéséről az e rendeletben meghatározott módon, a kötelező közszolgáltatás igénybevétele útján köteles gondoskodni.

14. § Közterületen szervezett rendezvény esetén a rendezvény szervezője köteles a keletkezett hulladék tárolásáról és elszállíttatásáról gondoskodni a Közszolgáltatóval kötött egyedi szerződés alapján.

15. § Amennyiben a települési szilárd hulladéknak nem minősülő hulladék – árusító szolgáltató, vagy egyéb gazdasági tevékenység folytán – közterületen keletkezik, a tevékenység végzésére kiadott közterület-használati engedély jogosultja köteles az elszállításról gondoskodni.

16. § (1) Amennyiben a rendszeres szállítási nap ünnep vagy munkaszüneti napra esik – az Önkormányzat és a szállító eltérő megállapodása hiányában - a hulladékot a következő munkanapon kell elszállítani, vagy a lakosság előzetes értesítése mellett a közszolgáltató által megjelölt más időpontban kell elvégezni.

(2) A járattervben bekövetkező változásról a Közszolgáltató köteles a szolgáltatást igénybe vevőket a változást megelőző 8 napon belül értesíteni.

17. § Ha a gyűjtőedényzet ürítése az ingatlan használójának önhibájából marad el, akkor az ürítésre csak a következő szállítási napon kerül sor. Ilyen esetben azonban díjfizetés ellenében soron kívüli szolgáltatás rendelhető a Közszolgáltatótól.

18. § (1) A tárolóedényeket bekerített ingatlanoknál a kerítésen belül kell tárolni, azokat csak a hulladékszállítás napján lehet ideiglenesen közterületre kihelyezni. A műemléki környezetben és műemléki jellegű területen a hulladékgyűjtő edényt úgy kell elhelyezni, hogy az közterületről ne legyen látható.

(2) Gyűjtőedényt – tömblakás kivételével - közterületen tartósan elhelyezni csak közterület használati engedély birtokában lehet.

19. § A gyűjtőedény a szállítást megelőző nap 18.00 órától helyezhető ki, és a szállítás napján 18.00 óráig tartható közterületen. A zsák csak megfelelően bekötve helyezhető ki a közterületre.

20. § (1) Tárolóedénynek a szállítás, ürítés érdekében közterületre történő kihelyezése csak oly módon történhet, hogy az nem akadályozhatja a jármű-, és gyalogos forgalmat.

(2) Tilos a tárolóedények környékét, megközelítési útvonalát tárgyak elhelyezésével vagy parkoló gépjárművekkel oly módon elzárni, amely a tárolóedényeknek az ürítését akadályozza.

21. § (1) A települési hulladék a gyűjtőedényben, tömörítés nélkül úgy helyezhető el, hogy annak fedele zárható legyen, abból hulladék ne szóródhasson ki, valamint az a hulladékszállítás során a közszolgáltató alkalmazottainak egészségét, testi épségét ne veszélyeztesse, a gépi ürítést ne akadályozza, az ürítő berendezést ne károsítsa.

(2) A gyűjtőedény tartalmát meghaladó vegyes hulladék a gyűjtés napján a Közszolgáltató által külön díjazás ellenében biztosított hulladékgyűjtő zsákokban az edény mellé is kihelyezhető, melynek elszállítási és kezelési költségét a zsák ára tartalmazza.

22. § Ha a gyűjtőedényben olyan nedves hulladékot helyeznek el, amely az edényben összetömörödött vagy befagyott, vagy az edényben lévő hulladékot úgy összepréselték, hogy emiatt az edényt nem lehet kiüríteni, az ingatlanhasználó a Közszolgáltató felhívására köteles az edényt üríthetővé, és használhatóvá tenni.

23. § Tilos a gyűjtőedénybe folyékony, mérgező, tűz- és robbanásveszélyes anyagot, állati tetemet vagy egyéb olyan anyagot elhelyezni, amely veszélyeztetheti a begyűjtést, ürítést végző személyek vagy más személyek életét, testi épségét, egészségét.

24. § A gyűjtőedényt szükség szerint, de legalább évente két alkalommal ki kell tisztítani és fertőtleníteni. A gyűjtőedény folyamatos tisztántartása az ingatlan használójának feladata.

25. § (1) Ha az ingatlanon települési szilárd hulladék keletkezik, de az ingatlan egyidejűleg gazdálkodó szervezet bejegyzett székhelyéül, telephelyéül, vagy fióktelepéül is szolgál, abban az esetben a települési szilárd hulladékot a gazdálkodó szervezetnek az ingatlanon folytatott gazdasági tevékenysége során keletkezett települési szilárd hulladéktól elkülönítetten kell gyűjteni és arra külön közszolgáltatást kell igénybe venni.

(2) A gazdálkodó szervezet, jogi személy, jogi személyiséggel nem rendelkező szervezet amennyiben a jelen rendelet szerinti hulladékszállítás igénybevételére köteles, akkor erre vonatkozóan köteles, a hulladék mennyiség megjelölésével szolgáltatási szerződést kötni a Közszolgáltatóval.

2. A közszolgáltató jogai és kötelezettségei
26. § (1) A Közszolgáltató a jogszabályokban, valamint a közszolgáltatási szerződésben meghatározottak szerint köteles biztosítani a hulladékgazdálkodási közszolgáltatás folyamatos, zavartalan ellátását.

(2) A Közszolgáltató köteles az A/1 OHÜ minősítési osztályra vonatkozó követelményeket a közszolgáltatási szerződés teljes hatálya alatt biztosítani. Köteles biztosítani továbbá a minősítő okirat hulladékgazdálkodási közszolgáltatási szerződés hatályosságának ideje alatti folyamatos meglétét.

27. § A Közszolgáltató a rendelet hatálya alá tartozó ingatlanon, továbbá közterületen a közszolgáltató által használt szállítóeszközökhöz rendszeresített gyűjtőedényben, vagy erre a célra rendszeresített köztisztasági zsákokban elhelyezett hulladékot – a következő bekezdésben foglalt kivétellel - jelen rendeletben írt szabályok szerint köteles rendszeresen összegyűjteni, elszállítani a kijelölt hulladéklerakó telepre, illetve annak ártalmatlanításáról a szakmai környezetvédelmi szabályok egyidejű megtartásával gondoskodni.

28. § (1) A közszolgáltató jogosult a hulladék elszállítását megtagadni, ha:

a. megállapítható, hogy a gyűjtőedényben kihelyezett hulladék az ürítés, vagy a szállítás során a szállítást végző személyek életében, testi épségében, egészségében, továbbá a begyűjtő járműben vagy berendezésében kárt okozhat, vagy a hasznosítás, illetve kezelés során veszélyeztetheti a környezetet,

b. a kihelyezett gyűjtőedény mérgező, robbanó, folyékony, vagy veszélyes anyagot tartalmaz,

c. a települési hulladékot nem a rendeletben megengedett módon helyezték el, illetve a gyűjtőedény a közszolgáltató számára nem hozzáférhető.

d. a kihelyezett gyűjtőedény túltöltött (nem lecsukható), és a gyűjtőedény ürítése a környezet szennyezése, hulladék szóródása nélkül nem lehetséges.

e. a gyűjtőedényzet mellett elhelyezett bármilyen többlethulladék nem a közszolgáltató által rendszeresített, általa vagy megbízottja által forgalmazott, egyedi jelöléssel ellátott, rendszeresített hulladékgyűjtő zsákban kerül kihelyezésre.

f. a kihelyezett gyűjtőedény a közszolgáltató által alkalmazott gépi ürítési módszerrel az ingatlanhasználónak felróható okból nem üríthető.

(2) A Közszolgáltató jogosult megtagadni a hulladék elszállítását abban az esetben is, ha az ingatlant használó kérelmére a szerződés szünetel.

(3) A kiürítés megtagadásáról a Közszolgáltató az ok feltüntetésével értesíti az ingatlan használóját. Az emiatt el nem szállított hulladék elszállításáról az ingatlanhasználó köteles gondoskodni.

29. § (1) A Közszolgáltató köteles a tárolóedények kiürítését kíméletesen, az elvárható gondossággal végezni.

(2) A gondatlan ürítés miatt a tárolóedényben keletkezett károkat a Közszolgáltató térítésmentesen köteles kijavítani, illetve új tárolóedényt biztosítani.

(3) Amennyiben a károkozás nem róható fel a Közszolgáltatónak, a használhatatlanná vált tárolóedények javítása, pótlása, illetve cseréje az ingatlantulajdonost terheli.

30. § A Közszolgáltató a közszolgáltatás ellátása során köteles a közterület tisztaságát megőrizni. A begyűjtés és szállítás során kiszóródó hulladék összegyűjtése a Közszolgáltató feladata.

31. § A Közszolgáltató az elhagyott, illetve ellenőrizetlen körülmények között elhelyezett hulladék összegyűjtésére, elszállítására és az így begyűjtött hulladék kezelésére az Önkormányzat külön megrendelése alapján külön díjazás fejében köteles.

32. § A Közszolgáltató köteles gondoskodni arról, hogy a szolgáltatás igénybevevői külön díjazás ellenében gyűjtőedényzetet vásárolhassanak a közszolgáltatótól. A Közszolgáltató által bérlet útján biztosított gyűjtőedény rendeltetéstől eltérő használata miatt keletkezett kárt a szolgáltatás igénybevevője köteles a közszolgáltatónak haladéktalanul bejelenteni, adott esetben a kárt megtéríteni.

33. § Amennyiben a Közszolgáltató alvállalkozót vesz igénybe, a bevont alvállalkozó teljesítéséért úgy felel, mintha saját maga teljesített volna.

34. § A Közszolgáltató az ürítés, a szállítás és a gyűjtés napjairól, a begyűjtés rendjéről a lakosságot a helyben szokásos módon az Önkormányzaton keresztül előzetesen tájékoztatni köteles.

35. § A Közszolgáltató a közszolgáltatás ellenértékének megfizettetésére az ingatlanhasználóval szemben jogosult számlát kibocsátani.

36. § A Közszolgáltató jogosult a hulladékgazdálkodási közszolgáltatással összefüggő személyes adatok (közszolgáltatást igénybe vevő neve, lakcíme, születési helye és ideje, anyja neve,) kezelésére a közszolgáltatás teljesítése érdekében. A személyes adat kezelése során az információs önrendelkezési jogról és az információszabadságról szóló 2011. évi CXII. törvény rendelkezéseinek megfelelően köteles eljárni.

3. Az Ingatlantulajdonos jogai és kötelezettségei
37. § (1) Az ingatlanhasználó köteles az Önkormányzat által szervezett közszolgáltatás igénybevételére, az ingatlanán keletkező települési szilárd hulladék rendeletben előírtak szerinti gyűjtésére, a közszolgáltatónak történő átadására, valamint a közszolgáltatási díj megfizetésére.

(2) A hulladékszállítási közszolgáltatás igénybevétele heti 1 alkalommal kötelező.

38. § A közszolgáltatás igénybevételére kötelezett ingatlantulajdonos a közszolgáltatásból nem vonhatja ki magát arra való hivatkozással, hogy a szolgáltatást települési szilárd hulladék hiányában nem, vagy csak részben veszi igénybe.

39. § (1) Az üdülőingatlanok és az időlegesen használt ingatlanok tulajdonosai az Önkormányzat által szervezett kötelező közszolgáltatást évente legalább 1 alkalommal kötelesek igénybe venni. Annak tényét, hogy az ingatlan időlegesen használt, a tulajdonos írásban köteles bejelenti a Közszolgáltatónak az alapjául szolgáló tények, körülmények igazolásával egyidejűleg.

(2) Időlegesen használt ingatlannak a pihenés, üdülés céljára használt olyan ingatlan tekintendő, ahol sem lakóhelyet, sem tartózkodási helyet nem létesítettek.

39. §[2] (1) Az üdülőingatlanok és az időlegesen használt ingatlanok tulajdonosai az Önkormányzat által szervezett kötelező közszolgáltatást jelen rendelet 57.§-ában foglaltakra tekintettel kötelesek igénybe venni. Annak tényét, hogy az ingatlan időlegesen használt, a tulajdonos írásban köteles bejelenti a Közszolgáltatónak az alapjául szolgáló tények, körülmények igazolásával egyidejűleg.”

„(2) Üdülőnek, és időlegesen használt ingatlannak a pihenés, üdülés céljára használt olyan ingatlan tekintendő, ahol sem lakóhelyet, sem tartózkodási helyet nem létesítettek.

40. § (1) Az ingatlantulajdonos a háztartási hulladék gyűjtésére, illetve elszállítására a Közszolgáltató által rendszeresített, szabványos gyűjtőedényt, vagy az ürítés elvégzésére alkalmas saját tulajdonú gyűjtőedényt köteles igénybe venni.

(2) Az Ingatlantulajdonos a közszolgáltatás igénybevételéhez akkor alkalmazhat saját maga által megvásárolt, a rendeletben meghatározottól eltérő méretű, formájú hulladéktárolót, amennyiben a hulladéktároló a gépi ürítésre alkalmas. Ebben az esetben a Közszolgáltató a szolgáltatást elvégzi, díjszámlázás azonban az ingatlanhasználó által alkalmazott hulladéktárolóhoz méretében a legközelebb álló, a Közszolgáltató által felajánlott tárolóedény méret alapján történik.

41. § A tárolóedények tisztításáról, javításáról, pótlásáról a mindenkori ingatlantulajdonos köteles gondoskodni, kivéve a kijelölt gyűjtőpontos begyűjtőhelyek esetén, ahol a konténereket a Közszolgáltató biztosítja.

42. § (1) Az ingatlantulajdonos a közszolgáltatás körébe tartozó hulladékot köteles az elszállításra való átvételig gyűjteni, és tömörítés nélkül tárolni. Elszállításra kizárólag a Közszolgáltatónak adhatja át és kizárólag a Közszolgáltató által nyújtott szolgáltatást veheti igénybe.

(2) A hulladékot a Közszolgáltatónak elszállítás céljából történő átadásig úgy kell gyűjteni, hogy az mások testi épségét, egészségét ne veszélyeztesse, az ingatlant és környezetét ne szennyezze, az a környezetre bűzhatást ne okozzon, a közrendet és közbiztonságot ne zavarja.

43. § Az ingatlantulajdonos az ingatlanon a gyűjtőedényzet kapacitásán felül közszolgáltatás körébe tartozó hulladékot nem halmozhat fel, nem semmisíthet meg, az ingatlanon keletkezett hulladékot közterületre nem helyezhet ki.

44. § A tárolóedényben nem helyezhető el olyan anyag (forró hamu, maró-, mérgező anyag, állati tetem, folyékony vagy befagyott zsiradék, gyúlékony vagy robbanóanyag, kő és épülettörmelék, nagyobb terjedelmű, súlyú tárgy, stb.), amely veszélyeztetheti a hulladékszállítással foglalkozó alkalmazott egészségét, vagy megrongálhatja a gyűjtőberendezést, illetve ártalmatlanítása során veszélyeztetheti a környezetét.

45. § A kerti zöld hulladékot az ingatlantulajdonosnak lehetőség szerint komposztálnia kell. A komposztálás helyét úgy kell kialakítani, hogy az a szomszédos ingatlanra zavaró hatást ne fejtsen ki.

46. § Az ingatlantulajdonos köteles a tárolóedények környezetét tisztán tartani, télen a hótól megtisztítani, továbbá biztosítani a tárolóedény Közszolgáltató ürítés céljából történő hozzáférését.

47. § (1) A kötelező közszolgáltatásba újonnan bekapcsolódó ingatlanhasználó köteles a Közszolgáltatónak bejelenteni, hogy tulajdonos változás vagy egyéb ok miatt a közszolgáltatás igénybevételére kötelezetté vált. Tulajdonosváltozás esetén a bejelentési kötelezettség a régi és az új tulajdonost egyetemlegesen terheli.

(2) Az Ingatlantulajdonos az adataiban bekövetkező változásokat a Közszolgáltatónak 15 napon belül köteles bejelenti.

48. § Az ingatlan tulajdonosa a hulladékgazdálkodási díj megfizetésével jogosultságot szerez arra, hogy a háztartásban keletkező hulladékot hulladékudvarokhoz, szelektív hulladékgyűjtő szigetekhez, elektronikai hulladékgyűjtő pontokhoz, háztartási veszélyes hulladékgyűjtő pontokhoz szállítsa, és ott leadja. A jogosultságot a Közszolgáltató által kiállított számla igazolja.

49. § Az Ingatlantulajdonosnak jogában áll, hogy kezdeményezésére a Közszolgáltatótól családi, egészségügyi okok miatt felhalmozódott díjhátralékának rendezése érdekében egy esetben, kamatmentes részletfizetési lehetőséget kérjen és kapjon.

50. § Az Ingatlanhasználó írásban kérheti a közszolgáltatás szüneteltetését olyan ingatlanok vonatkozásában (üdülő vagy időlegesen használt ingatlan), amelyekben legalább 90 napig - igazoltan - senki sem tartózkodik, így hulladék sem keletkezik

50. §[3] (1) Az Ingatlanhasználó a közszolgáltatótól írásban kérheti a közszolgáltatás szüneteltetését olyan ingatlanok vonatkozásában, amelyekben tartósan, legalább 90 napig –igazoltan - senki sem tartózkodik, így hulladék sem keletkezik.”

(2) A kérelmet a szünetelés kívánt kezdő időpontját legalább 15 nappal megelőzően kell benyújtani. A kérelem benyújtásakor az ingatlanhasználó köteles nyilatkozatot tenni arról, hogy a szüneteltetés időszaka alatt az ingatlant sem ő, sem más nem használja.

(3) A kérelemhez csatolni kell az ingatlan tartós használaton kívüli voltát hitelt érdemlően igazoló bizonyítékot.

(4) A szüneteltetés a kérelem benyújtását követő hónap 1. napjától kérhető.

(5) Ha a szünetelés feltételeiben változás következik be, az ingatlanhasználó ezt írásban 8 napon belül köteles a Közszolgáltatónak bejelenteni.

(6) Amennyiben az ingatlanhasználó a kérelme ellenére az ingatlanát mégis használja, a közszolgáltatás szüneteltetése megszakad, és az ingatlanhasználó köteles a közszolgáltatást igénybe venni, és a hulladékgazdálkodási közszolgáltatási díjat megfizetni.

4. Lomtalanítás
51. § (1) A nagy darabos hulladék (lom) gyűjtéséről, elszállításáról és ártalmatlanításáról a Közszolgáltató évente egy alkalommal a hulladékkezelési közszolgáltatás keretében – külön díj felszámítása nélkül – gondoskodik. Lebonyolításáról és megszervezéséről, a hulladék elszállításáról és ártalmatlanításáról a Közszolgáltató gondoskodik.

(2) A szolgáltatás időpontjáról minden évben a Közszolgáltató és a polgármester állapodik meg. A lakosság értesítése az Önkormányzat feladata.

52. § (1) A közszolgáltatás keretében a Közszolgáltató kizárólag a lakosságnál, a háztartásokban képződött, de a rendszeres hulladékszállításra használatos gyűjtőedényekben el nem helyezhető nagydarabos, lomhulladékot szállítja el.

(2) Lomtalanítás keretében közterületre nem helyezhető ki:

a) építési és bontási hulladék;

    b) gumiabroncs hulladék;

    c) gépjármű roncs, vagy termékként tovább nem használható jármű;

    d) az ipari-, mezőgazdasági- vagy szolgáltatási tevékenység során képződött hulladék;

    e) veszélyes hulladék;

    f) háztartásokban keletkező vegyes hulladék;

    g) kerti biohulladék.

53. § (1) Az ingatlanhasználó a lomhulladékot elszállítás céljából az ingatlana előtti közterületre helyezheti ki az előzetesen megjelölt időpontban. A hulladékot az ingatlanhasználó legfeljebb a szállítást megelőző nap 18:00 órája után helyezheti ki az ingatlana előtti közterületre.

(2) Az elszállítandó lomhulladékot a közterületen úgy kell elhelyezni, hogy az a jármű és gyalogos forgalmat ne akadályozza, a gyűjtő szállítóeszköz által jól megközelíthető legyen, a zöldterületeket és a növényzetet ne károsítsa, és ne járjon baleset vagy károkozás veszélyének előidézésével.

54. § A kihelyezett lomhulladékot megbolygatni, szétszedni és abból elszállítani a Közszolgáltatón kívül tilos.

55. § A Közszolgáltató minden év január 31. napjáig ingyenes gondoskodik a hulladéktároló edény mellé elhelyezett fenyőfák begyűjtéséről és kezeléséről.

5. Közszolgáltatási díj
56. § (1) Az ingatlanhasználó köteles az igénybe vett hulladékgazdálkodási közszolgáltatás igénybevételéért a Ht. 47/A. § és 88. § (3) bekezdés b) pontja alapján megállapított közszolgáltatási díjat (a továbbiakban: díj) fizetni.

(2) A díj megfizetése a Közszolgáltató által havi rendszerességgel utólag, postai úton megküldött csekk formájában történik.

(3) A kiszámlázott díj beszedéséről a Közszolgáltató gondoskodik.

57. § Az üdülőként vagy időlegesen használt ingatlanként nyilvántartott ingatlannal rendelkező tulajdonosok az éves hulladékgazdálkodási közszolgáltatási díjból 50%-os kedvezményre jogosultak.

58. § Az ingatlanhasználót 100%-os díjkedvezmény illeti meg olyan ingatlanok esetében, ahol:

a. a közszolgáltatás igénybevétele szünetel a szünetelés időtartama alatt,

b. olyan beépítetlen ingatlanra, ahol települési hulladék nem keletkezik.

59. § (1) A késedelmesen megfizetett díj után a Közszolgáltató - a Polgári Törvénykönyvről szóló 2013. évi V. törvény és a közszolgáltatási szerződésben foglaltaknak megfelelően - késedelmi kamatot számíthat fel.

(2) A meg nem fizetett díj, késedelmi kamata, behajtási költsége adók módjára behajtandó köztartozásnak minősül.

6 . Záró rendelkezések
60. § (1) A rendelet 2015. január 1. napján lép hatályba.

(2) Hatályát veszti Szuhogy Község Önkormányzata Képviselőtestületének a közterületek tisztántartásáról és a települési szilárd hulladékkal kapcsolatos közszolgáltatásról szóló 16/2004.(XI.23.) önkormányzati rendeletének 3. §-a és a III. fejezete.

     Hermánné Dienes Piroska   sk.                                                     dr. Istenes Ibolya sk.

             polgármester                                                                                    jegyző

